
Parlamentul României

Camera Deputaţilor                                                                                                                                                                                                                                 
	   Comisia pentru apărare, ordine

   publică şi   siguranţă   naţională

                   Nr.32/615
	Bucureşti, 03.02.2010 

   Pl.x. 658/2009


RAPORT 

asupra propunerii  legislative pentru modificarea O.U.G. nr. 194/2002 privind regimul străinilor în România, cu modificările şi completările ulterioare, republicată în M.Of., Partea I nr. 421 din 05.06. 2008
1. În conformitate cu prevederile art. 95  din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură obişnuită, cu propunerea  legislativă pentru modificarea O.U.G. nr. 194/2002 privind regimul străinilor în România, cu modificările şi completările ulterioare, republicată în M.Of., Partea I nr. 421 din 05.06. 2008, trimisă cu adresa nr. Pl.x. 658 din 15 decembrie 2009 şi înregistrată cu nr. 32/615 din aceeaşi dată.


Consiliul Legislativ, cu nr. 881/08.09.2009, a avizat favorabil propunerea legislativă, cu observaţii şi propuneri.


Guvernul a emis punctul de vedere nr. 2299 din 03.08.2009 prin care nu susţine adoptarea prezentei propuneri legislative.


Propunerea legislativă are ca obiect de reglementare modificarea art. 146 din Ordonanţa de urgenţă a Guvernului nr. 194/2002, în scopul exceptării cetăţenilor Republicii Moldova de la îndeplinirea condiţiilor referitoare la dovedirea unor mijloace de întreţinere pe perioada şederii în România, precum şi pentru întoarcerea în ţara de origine.


2. Propunerea legislativă  face parte din categoria legilor ordinare, conform prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.


4. La lucrări au fost prezenţi  ...  de deputaţi, din cei 24 de membri ai comisiei. Aceştia au constatat că Guvernul nu susţine  din motive temeinice adoptarea  iniţiativei legislative, invocând în principal respectarea Regulamentului (CE) nr. 539/2001 al Consiliului din 15 martie 2001, document ce nu poate fi amendat prin reglementări adoptate la nivel naţional. Membrii comisiei au mai constatat că Acordul dintre Guvernul României şi Guvernul Republicii Moldova privind micul trafic de frontieră, semnat la Bucureşti la 13 noiembrie 2009, a fost ratificat prin Legea nr. 10 din 19 ianuarie 2010.
5. Potrivit prevederilor art. 54 şi 55 din Regulamentul Camerei Deputaţilor, republicat, au participat în calitate de invitaţi ....


În urma dezbaterilor, în şedinţa din 2 februarie 2009, membrii comisiei, cu unanimitate de voturi, au hotărât să propună plenului Camerei Deputaţilor respingerea prezentei propuneri legislative. 

Preşedinte, 

Costică Canacheu 

Şef serviciu, Mihai Ţăranu
